Un tânăr de 19 ani din București a fost arestat pentru 30 de zile, după ce și-a ucis propriul câine.
Totul s-a întâmplat pe peronul gării Basarab, sub privirile mai multor călători.
Tânărul care se certa cu un văr de-al lui avea cățelul în brațe. Din cauza furiei, a trântit animalul la pământ, care, din nefericire, nu a mai trăit.
Individul a fost reținut imediat, după ce au fost alertați polițiștii de la Transporturi. Instanța a emis mandatul de arestare preventivă pentru acuzația de ucidere cu intenție a unui animal și tulburarea liniștii și ordinii publice, scrie stirileprotv.ro.
În cazul în care va fi găsit vinovat, tânărul riscă între trei luni și un an de închisoare sau amendă penală.